[Resep] Goue aartappels | Maroela Media
Foto: Koskas Kos
Dit lyk mos heerlik!
10 middelslagaartappels, geskil en in dun skyfies gesny
450 g ricottakaas, gekrummel
45 ml gekapte vars koljander- of tiemieblare
750 ml vars room of suurroom, gemeng met 5 ml borrie
45 ml broodkrummels
Voorverhit die oond tot 180 °C en smeer ŉ oondbak of koekpan.
Bedek die bodem van die oondbak of koekpan met een-derde van die aartappelskyfies. Geur die laag met een-derde van die speserye en kruie in die volgende volgorde: sout, peper, koljander- of tiemieblare, fyn koljander. Bedek die laag met een-derde van die ricottakaas. Voeg een-derde van die room by en stip dit met een-derde van die botter.
Herhaal die proses tot die bestanddele op is. Strooi ŉ dun lagie broodkrummels oor die bokant, bedek met foelie en bak vir 45 minute. Verwyder die foelie 10 minute voor die baktyd verstreke is om seker te maak dat die gereg bruin bak.
Njam. Hoe water my snater nou!
As iemand wat sy geboortereg vir aartappels in enige vorm sal verruil, is hierdie resep net die ding om hierdie naweek te beproef. Kan nie wag nie.